આઇબી અને સ્પેશિયલ સેલે દરભંગાથી ઇન્ડિયન મુજાહિદ્દીનના શકમંદ આતંકીઓની ધરપકડ કરી હતી. આ આરોપીઓ પાસેથી મોહંમદ શફી અરમર અંગે પ્રથમ વખત બાતમી મળી હતી. અે વખતે તેણે આઇએમ તરફથી આ યુવાનોનું ઓનલાઇન બ્રેઇન વોશ કર્યું હતું. મોહંમદ શફી અરમર આજકાલ ભારત માટે આતંકવાદનો સૌથી મોટો ચહેરો બની ચૂકયો છે. પાછળથી અરમર બ્રધર્સ આઇએમ છોડીને સિરિયા જઇને આઇએસમાં જોડાઇ ગયા હતા. અરમર વિરુદ્ધ ઇન્ટરપોલ પણ રેડકોર્નર નોટિસ જારી કરી ચૂકયું છે. મોહંમદ શફી અરમર છોટે મૌલા, અન્જાનભાઇ અને યુસુુફ અલ હિંદી જેવા ઉપનામથી ઓળખાય છે.